ΓΡΑΠΤΗ ΕΡΩΤΗΣΗ E-2188/00

υποβολή: Avril Doyle (PPE-DE) προς το Συμβούλιο

(11 Ιουλίου 2000)

Θέμα: Διαμάντια και ένοπλες συγκρούσεις στην Αφρική

Δεδομένου ότι η πώληση διαμαντιών τροφοδοτεί πολλές ένοπλες συγκρούσεις στην Αφρική, ιδιαίτερα τις συγκρούσεις στη Σιέρρα Λεόνε και στην Ανγκόλα, ότι το σχεδιαζόμενο εμπάργκο στα διαμάντια από περιοχές που κατέχουν επαναστάτες στη Σιέρρα Λεόνε, το οποίοποκινήθηκε από την Κυβέρνηση του Ηνωμένου Βασιλείου εντός του ΟΗΕ, θα είναι σχεδόν αδύνατο να εφαρμοσθεί(1), ότι οι κοσμηματοπώλες του Λονδίνου είναι πρόθυμοι να αγοράσουν διαμάντια από τη Σιέρρα Λεόνε(2) και ότι τα περισσότερα από τα λαθραία διαμάντια έχουν καταλήξει στην Αμβέρσα,(3) θα μπορούσε το Συμβούλιο να αναφέρει σε ποιες ενέργειες προβαίνει η ΕΕ συμβάλλοντας στην επίλυση της κατάστασης εν γένει, σε ποιες ενέργειες προβαίνει η ΕΕ ειδικότερα για την πρόληψη του εμπορίου διαμαντιών που εξορύσσονται σε περιοχές που κατέχουν επαναστάτες και ποια είναι η συνολική στρατηγική της ΕΕ για την πρόληψη της παράνομης χρηματοδότησης ένοπλων συγκρούσεων στην Αφρική;

(1) The Financial Times, 8 Ιουνίου 2000.

(2) The Observer, 4 Ιουνίου 2000.

(3) The Economist, 3 Ιουνίου και 9 Ιουνίου 2000.

Απάντηση

(9 Νοεμβρίου 2000)

Η Ευρωπαϊκή Ένωσηποστήριξε πάντοτε ανεπιφύλακτα κάθε προσπάθεια που καταβάλλεται σε διεθνές επίπεδο για τον τερματισμό της παράνομης εκμετάλλευσης των διαμαντιών και των άλλων μορφών πλούτου των αφρικανικών χωρών οι οποίες μαστίζονται από τις ένοπλες συγκρούσεις.

Το Συμβούλιο της 22 Ιουνίου 2000 εξέφρασε επίσης τη βαθιά του ανησυχία για την παράνομη εκμετάλλευση των φυσικών πόρων, ιδίως των ορυκτών, και άλλων μορφών πλούτου στη Λαϊκή Δημοκρατία του Κογκό, ακόμα και παραβιάζοντας την κυριαρχία της χώρας, και εξέφρασε ικανοποίηση για την πρόταση του Γενικού Γραμματέα των Ηνωμένων Εθνών να συσταθεί μία ομάδα εμπειρογνωμόνων όπως αναφέρεται στην απόφαση 1291 του Συμβουλίου Ασφαλείας.

Κατά την ίδια σύνοδο της 22ας Μαΐου, το Συμβούλιοπενθύμισε την περίπτωση της Αγκόλας καιπογράμμισε τη σημασία του να γίνουν σεβαστές οι αποφάσεις του Συμβουλίου Ασφαλείας των Ηνωμένων Εθνών για την απαγόρευση της εισαγωγής διαμαντιών χωρίς τα δέοντα πιστοποιητικά από την κυβέρνηση της

Αγκόλας" πρόκειται εδώ για ένα πολύτιμο πολιτικό μέσο που αποσκοπεί στο ναποχρεώσει την UNITA να σεβαστεί το πρωτόκολλο της Lusaka και τις σχετικές αποφάσεις του Συμβουλίου Ασφαλείας των Ηνωμένων Εθνών. Μέτρα για την ενίσχυση της αποτελεσματικότητας των κυρώσεων εναντίον της UNITA περιέχονται επίσης στην κοινή θέση 2000/391/ΚΕΠΠΑ(1) την οποίαιοθέτησε το Συμβούλιο στις 19 Ιουνίου 2000 σχετικά με την Αγκόλα.

Οσον αφορά τη Σιέρα Λεόνε, το Συμβούλιοιοθέτησε στις 20 Ιουλίου 2000 την κοινή θέση 2000/455/ΚΕΠΠΑ(2), σύμφωνα με την οποία απαγορεύονται όλες οι άμεσες ή έμμεσες εισαγωγές ακατέργαστων διαμαντιών από τη Σιέρα Λεόνε προς την Κοινότητα, σύμφωνα με τους όρους που εκτίθενται στην απόφαση 1306 (2000) του Συμβουλίου Ασφαλείας των Ηνωμένων Εθνών.

Το Συμβούλιο εξέδωσε εξάλλου στις 3 Αυγούστου 2000, τον κανονισμό (ΕΚ) αριθ. 745/2000 σχετικά με την εισαγωγή στην Κοινότητα ακατέργαστων διαμαντιών από τη Σιέρα Λεόνε(3), αφού για ναλοποιηθούν οι σχετικές αποφάσεις του Συμβουλίου Ασφαλείας απαιτείται η έκδοση κοινοτικής νομοθεσίας, ιδίως προκειμένου να αποφευχθεί η στρέβλωση του ανταγωνισμού και ναπάρχει ένα καθεστώς κυρώσεων σε περίπτωση παραβίασης του κανονισμού αυτού.

Το Συμβούλιο άλλωστε εκτιμά ότι πρέπει να ληφθείπόψη το γεγονός ότι η νόμιμη εμπορία διαμαντιών προσλαμβάνει για πολλά κράτη μεγάλη οικονομική σημασία η οποία μπορεί να συμβάλλει στη σταθερότητα και την ευημερία και ότι, συνεπώς, δεν πρέπει να πέσει σε ανυποληψία η νόμιμη βιομηχανία διαμαντιών στο σύνολό της. Στη συνάρτηση αυτή, το Συμβούλιο σημειώνει με ενδιαφέρον την αυξανόμενη ευαισθητοποίηση των επαγγελματιών του κλάδου όπως αποδεικνύει, για παράδειγμα, το ψήφισμα που εξέδωσαν από κοινού στην Αμβέρσα, στις 19 Ιουλίου 2000, η παγκόσμια Ομοσπονδία αγορών διαμαντιών (WFDB) και ο διεθνής Σύνδεσμος παραγωγών διαμαντιών (IDMA).

(1) ΕΕ L 146 της 21.6.2000, σελ. 1.

(2) ΕΕ L 183 της 22.7.2000, σελ. 2.

(3) ΕΕ L 200 της 8.8.2000, σελ. 21.